มิ.ย.นี้แก้มาบตาพุด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

‘อานันท์’ยันตั้งองค์การอิสระได้หลังสงกรานต์กลัวยุบสภาฉุดล่าช้า
โพสต์ทูเดย์ — “อานันท์” ลั่น แก้ปัญหามาบตาพุดไม่ช้า สิ้นเดือน เม.ย. ได้องค์การอิสระ แต่เห็นภาพชัด 46 เดือน 
นายอานันท์ ปันยารชุน ประธานคณะกรรมการ 4 ฝ่าย แก้ไขปัญหามาบตาพุด เปิดเผยว่า องค์การอิสระ (เฉพาะกาล) น่าจะเกิดขึ้นได้ปลายเดือน เม.ย.ต้น พ.ค. นี้ เพราะได้ดำเนินการตามครรลองที่ปรากฏในร่างของ พ.ร.บ.การจัดตั้งองค์การอิสระ (ถาวร) โดยได้ผู้สมัครและตรวจคุณสมบัติเมื่อวันที่ 31 มี.ค. ที่ผ่านมา จะเลือกใน 23 สัปดาห์ และองค์การอิสระจะเริ่มดำเนินการได้ในเดือน มิ.ย. นี้ 
อย่างไรก็ดี ภาพการแก้ไขปัญหามาบตาพุดจะเริ่มเห็นภาพชัดอีก 46 เดือนข้างหน้า ซึ่งขั้นตอนที่ต้องใช้เวลาอยู่ที่การตีความของกฤษฎีกา โดยขณะนี้มีร่าง พ.ร.บ.การจัดตั้งองค์การอิสระ (ถาวร) เข้าไปในสภา 2 ร่าง ได้แก่ร่างของรัฐบาลซึ่งมีพื้นฐานมาจากคณะกรรมการ 4 ฝ่าย ขณะที่อีกร่างเป็นร่างของสส. 20 คน แต่ก็มาจากพื้นฐานของคณะกรรมการเช่นกัน รัฐบาลก็ต้องเลือกว่าจะใช้ฉบับไหน หลังจากนั้นเมื่อกฤษฎีกาตีความครั้งที่ 1, 2 และ 3 จึงกินเวลาหลายเดือน
นายอานันท์ กล่าวว่า ก่อนหน้านี้รัฐบาลคุยกับคณะกรรมการถึงการที่กฤษฎีกาต้องการเปลี่ยนแปลง 78 ข้อ ทางคณะกรรมการอาจมีปัญหาเพียง 34 ข้อ ก็ต้องคุยกันมากขึ้น ไปคุยกับรัฐบาล สุดท้ายก็ออกมาเป็นร่าง พ.ร.บ. ที่รัฐบาลเสนอต่อสภา 
ขณะเดียวกันกระบวนการรับฟังความคิดเห็นกำลังดำเนินการอยู่ หลังจากการทำเรื่อง EIA และ HIA เสร็จแล้ว เพราะทั้ง 3 ข้อนี้จะถูกเสนอเข้าสู่องค์การอิสระประมาณเดือน ก.ย. หรือ ก.ค. กระบวนการจัดตั้งองค์การอิสระจึงต้องเร็ว 
“ขณะนี้โรงงานในมาบตาพุดยังไม่มีใครได้รับความเดือดร้อน เพราะได้รับอนุญาตให้ดำเนินงานได้ แต่ราษฎรในพื้นที่เดือดร้อนแล้ว การจัดทำร่าง พ.ร.บ.ครั้งนี้เพื่อดูแลมลภาวะเป็นพิษโดยทั่วไป แต่มาบตาพุดสำคัญ เพราะคนเดือดร้อนแล้ว จากมลพิษต่างๆ ที่มาจากโรงงาน มีการตรวจตัวเลขตามหลักวิทยาศาสตร์ ตามหลักมลพิษ ที่กระทบโรคผิวหนัง ลมหายใจ สิ่งนี้ตรวจพบ แต่ไม่รู้ว่ามาจากโรงงานไหน ต้องใช้เวลาเก็บตัวเลข 23 ปี” นายอานันท์ กล่าว 
แหล่งข่าวจากสมาคมธนาคารไทย เปิดเผยว่า ขณะนี้ทุกคนมีความเป็นห่วงในเรื่องการแก้ไขปัญหามาบตาพุด อาจจะสะดุดและก่อปัญหาระยะยาวต่อการลงทุนของไทยได้ หากเกิดการยุบสภาก็จะขาดความต่อเนื่องในการแก้ไขปัญหา เพราะปัญหามาบตาพุดเป็นเรื่องใหญ่มากกว่าเรื่องงบประมาณรายจ่ายปี 2554 ที่รัฐบาลเป็นห่วง 
“ในสายตาของนักธุรกิจ และมีผลต่อการลงทุนของต่างชาติในไทย หากแก้ไขปัญหาล่าช้า ทุนต่างชาติจะหนีไปยังประเทศคู่แข่งหมด และปัญหาที่จะตามมาก็คือ จะเกิดปัญหาการว่างงานเป็นแสนคน ซึ่งเป็นเรื่องใหญ่” แหล่งข่าวเปิดเผย